Tomok

Shah Indrawan Ismail (lahir 17 Mei 1984) atau lebih dikenali sebagai Tomok ialah seorang penyanyi dan pelakon lelaki Malaysia. Dilahirkan di Hospital Kuala Lumpur, beliau mula bertapak dalam bidang muzik pada tahun 1997 sebagai penyanyi utama kumpulan New Boyz. Menjadi bonus kepada Tomok apabila namanya kembali menjadi sebutan selepas menjuarai One In A Million (OIAM) musim ketiga sekali gus meraih RM1 juta pada 1 Mei 2009.

Kehidupan awal
Beliau dilahirkan pada 17 Mei 1984 di Hospital Kuala Lumpur dan dibesarkan di Kuala Lumpur. Kampung beliau terletak di Negeri Sembilan. Tomok merupakan anak keempat daripada enam orang adik-beradik dan salah seorangnya ialah Ismaliza Ismail atau Isma yang merupakan bekas peserta Akademi Fantasia musim ketujuh. Beliau mula menyanyi pada usia 8 tahun. Abang iparnya, Zulkefli Majid atau nama penanya, Aiman merupakan anggota kumpulan 2 By 2 dan orang yang bertanggungjawab menubuhkan kumpulan New Boyz ketika menjadi A&R di Suria Records.

Kerjaya

New Boyz
Tomok boleh dikatakan sebagai pengasas dan ketua utama kumpulan New Boyz yang ditubuhkan pada tahun 1997. Ini kerana Tomok merupakan satu-satunya anggota dan pengasas kumpulan New Boyz yang kekal dari awal kemunculan sehingga kini biarpun ahli yang lain sering bersilih ganti. Sepanjang bersama New Boyz, Tomok telah melahirkan enam buah album studio iaitu New Boyz (1999), Akur (2000), Wirama (2001), Inspirasi (2002), Bermulanya Satu Evolusi (2004) dan Semula Padaku (2007) beserta satu album kompilasi iaitu The Best Of New Boyz (2003).

Ahli kumpulan yang bersilih ganti tidak sesekali mematahkan semangat Tomok untuk terus memperjuangkan minatnya dalam industri muzik sebagai penyanyi, pemuzik mahupun pencipta lagu. Tomok mula berjinak-jinak dalam bidang penciptaan lagu untuk album keenam New Boyz, Semula Padaku dengan lagu hasil ciptaan Tomok sendiri iaitu Kau Bernama Cinta.

Selepas melahirkan album tersebut, Tomok dan ahli New Boyz yang lainnya mengambil keputusan untuk menamatkan kontrak mereka dengan Suria Records (SRC). Selepas itu, Tomok dan New Boyz kurang kelihatan dalam industri muzik sehinggalah Tomok mengambil keputusan untuk menyertai pertandingan realiti, One In A Million (OIAM) musim ketiga pada tahun 2009.

One in a Million
Penyertaan Tomok dalam musim ke-3 OIAM menjadi liputan meluas penggemar muzik tempatan. Ini kerana Tomok dilihat sudah hilang dari industri dan kemudian secara mengejut muncul dalam program realiti untuk turut bertanding dengan bakat-bakat baru dalam bidang nyanyian.

Peluang yang diberikan digunakan oleh Tomok sebaik mungkin. Hari demi hari, minggu demi minggu, Tomok berjaya membuka sedikit ruang untuk diterima dan bakatnya itu diiakan oleh pengkritik tetap program itu Shafinaz Selamat dan Paul Moss begitu juga dengan rakyat Malaysia. Nama Tomok menjadi sebutan sebagai peserta yang menonjol dan mampu membuat kelainan pada setiap persembahan yang dilakukan setiap minggu. Kebolehan Tomok memberi persembahan yang bertenaga dan memberi suntikan segar untuk setiap lagu yang dia tukar cara penyusunan untuk setiap lagu sering  menjadi pujian dari pihak juri mahupun penonton.

Minggu demi minggu Tomok lalui setiap cabaran dengan sabar dan tekun sehinggalah ia membawa Tomok ke peringkat akhir pertandingan itu, bersama Esther dan Aweera. Tomok membawakan lagu Hanya Kau Yang Mampu (Aizat) dan Rindu Terhenti yang merupakan lagu baru ciptaan Aubrey Suwito dan lirik ditulis oleh Tinta S. Ternyata Tomok meraih undian SMS tertinggi 39.3 %, Esther 33.29 % dan Aweera 27.41 %.Tomok jutawan OIAM musim ketiga mStar online Tomok berjaya menjadi artis pertama dan peserta lelaki pertama yang berjaya menjadi Juara OIAM.

Persembahan dan keputusan
Minggu #TemaLagu pilihanPenyanyi asalArahan #KeputusanTop 80N/AJeritan Batin KuP. RamleeN/AMaraTop 60NAJuwita (Citra Terindah)M. NasirNAMaraTop 40NAMentera Semerah PadiM. NasirNAMaraTop 20NABelaian JiwaCarefreeNAMaraTop 12Pilihan PesertaCubaFaizal Tahir10SelamatTop 11Memori TerciptaRahsia Pohon CemaraExist8SelamatTop 10Pilihan PesertaCrazy in LoveBeyoncé10SelamatTop 9Minggu Penulis LaguLa La La KerjalahMeet Uncle Hussain5Selamat (Pemenang Imuniti)Top 8TarikanGantungMelly Goeslaw1SelamatTop 7Pilihan PesertaIngin BersamamuSyafinaz7Selamat (Pemenang Imuniti)Top 6Pilihan PesertaUmbrellaRihanna1SelamatTop 5Lagu Sheila Majid Aku Cinta PadamuSheila Majid5SafeTop 4Dalam KonsertAlleycats' MedleyJika Kau Bercinta LagiSekuntum Mawar MerahKerana KauAlleycats2SelamatTop 3Pilihan juriPilihan penontonCrazy in LoveCubaBeyoncé Faizal Tahir13SelamatPusingan akhirPilihan peserta Lagu baruHanya Kau Yang MampuRindu TerhentiAizat AmdanShah Indrawan36Juara

Pasca OIAM
Kini Tomok selesa bergerak sebagai artis solo lelaki dan dalam masa yang sama bergerak bersama kumpulan New Boyz. Kini Tomok dalam rangka menyiapkan album solo pertama beliau dengan kerjasama beberapa penggubah terkenal tanah air, antaranya Aubrey Suwito yang merupakan pencipta lagu Rindu Terhenti (lagu single pertama Tomok secara solo), Edry Abdul Halim (Edry KRU), Audi Mok, Aidit Alfian dan Shazee. Tomok juga menampilkan pemain gitar New Boyz iaitu Afiez (Hafeez As'Ad Azam) sebagai salah seorang pencipta lagu di dalam albumnya yang akan datang itu.

Selain bergelar sebagai penyanyi, Tomok juga sudah bergelar pelakon apabila dia telah diberi kepercayaan untuk malakonkan watak hero bagi filem Mantera yang dijangkakan akan ditayangkan sekitar penghujung tahun 2010 - awal tahun 2011. Filem ini mendapat usaha sama produksi Malaysia dan Rusia.[Filem Mantera

Berkat usaha yang gigih dengan sedikit pengalaman dalam berlakon ketika bersama kumpulan Newboyz dimana mereka telah berlakon untuk telemovie Pulau Inspirasi dan Meraung dan pernah berlakon untuk beberapa buah drama sebagai penampilan istimewa, ia sedikit sebanyak dapat membantu Tomok menempuhi detik-detik dalam melaksanakan tugasnya sebagai seorang pelakon.

2012 merupakan tahun dimana hasil lakonan Tomok sebagai pelakon filem di tayangkan. Bermula dengan Mantera yang kurang mendapat sambutan memberangsankan Istanbul Aku Datang pula sebaliknya. Filem yang membariskan pelakon-pelakon seperti Lisa Surihani dan Beto Khusyairi itu menjadi buah mulut penyokong filem di Malaysia. Lakonan Tomok sebagai orang baru dalam industri perfileman dianggap berjaya. Lakonan yang bersahaja dan penjiwaan watak yang sangat berkesan berjaya mencuri perhatian penonton.

 Juara Parodi 
Beliau ingin nyanyi sambil parodikan lagu itu. Beliau akan bergandingan dengan Rahim R2 dalam kumpulan (Cuba Teka)

Kehidupan peribadi
Pada 1 Julai 2011, dengan sekali lafaz sahaja Tomok sah menjadi suami kepada pramugari Sistem Penerbangan Malaysia (MAS), Siti Rahayu binti Abas yang berusia 32 tahun pada pukul 9.30 malam di Dewan Serbaguna AU2 Taman Keramat, Kuala Lumpur, malam Jumaat. Pasangan tersebut dinikahkan oleh Pegawai Pentadbir Agama dan Pendaftar Kanan Pejabat Agama Islam Daerah Gombak, Daim Jaluli berwalikan bapa Rahayu, Abas bin Mohd Saidon.

Rahayu Abas menerima sembilan dulang hantaran termasuklah wang hantaran sebanyak RM12,697.11, mas kahwin berjumlah RM300, cincin, sirih junjung, set barang kemas, sepersalinan baju, jam tangan dan beg, set minyak wangi, senaskah Al-Quran, sebiji kek dan telekung. Manakala pihak pengantin lelaki pula menerima sebanyak 11 dulang hantaran iaitu jam tangan, , coklat, sebiji kek, sepasang kasut, set minyak wangi, dompet, sepersalinan baju Melayu, sejadah, senaskhah Al-Quran dan sirih junjung.

Kedua-dua mempelai kelihatan cukup berseri apabila mengenakan pakaian nikah berwarna krim rekaan Hatta Dolmat. Dijangkakan seramai 200 tetamu termasuklah keluarga dan rakan media akan memeriahkan majlis nikah bertemakan urban kontemporari berwarna ungu dan emas itu. Sementara itu, pasangan pengantin Tomok dan Rahayu Abas telah melangsungkan tiga majlis resepsi perkahwinan iaitu sebelah pihak perempuan di lokasi yang sama (2 Julai), majlis bersama-sama rakan media di Saloma Bistro, Kuala Lumpur (6 Julai) dan resepsi sebelah pihak lelaki di rumah keluarga Tomok di Alam Damai, Cheras (9 Julai).

 Diskografi 

Album studio
 Tomok (2010)
 Aku Datang (2014)

Muzik Video Latar Belakang Khas
Klip Video Lagu Banci Penduduk & Perumahan Malaysia 2020 Dari YouTube Rasmi (Stats Malaysia)

Lagu single
 Rindu Terhenti (Aubrey Suwito & Tinta S)
 Berlari (Shazee & Tomok)
 Arjuna (Edry KRU)
 Bagaikan Bidadari (Aubrey Suwito & Tomok)
 Aku Datang (Tomok & Rafidah)
 Cinta Tak Pergi - ft. Yana Samsudin (Tomok)
 Rempuh - ft. Black (OST J Revolusi) (Omar K, Ezra Kong & John Jeevasingham / Hael & Zel)
 Demi Cinta Ini - duet Fatin Afeefa (Tomok)
 Sudah Tak Cinta (Ayu Rizki Yani)
 Mandrem (Khaleel, Rudy Nastia, Shah Indrawan)
 CYBERCINTA - bersama Modread (Fami Ikhwan)
 Limitasi - ft. Ariz (OST Malbatt: Misi Bakara) (Ariz / Ariz, Zikri Zakaria, Nana Sheme)
 Memori Mungkin Berulang (2024) duet bersama Siti Nordiana 
 Gelisah Jiwa Meronta Asmara (2025) duet bersama Siti Nordiana (Sang Hitam, Didy, Ismet, Tomok, Nana) 

 Filemografi 

 Filem 
 Tahun Tajuk Watak Catatan 2004 Makar Ali Filem pertama2012 Mantera Azman Istanbul Aku Datang! Azad

 Telefilem 
 Tahun Tajuk Watak Saluran TV  2002  New Boyz The Telemovie  Tomok  VCD 2002  Pulau Inspirasi  Tomok  VCD 2003  Meraung  Tomok  VCD 2004  Sembilu  Shahril (cameo)  TV2 2004  Cinta Apa Di Pagi Raya    TV2 2008  Lodeh Raya   TV2 2011  Cer Citer Cinta  Komot  Astro Ria 2012  Lemang Sebatang   Astro Prima 2013  Suamiku Jururawat  Mikael/Toyol  TV3 2013  Mentolku  Amran/Mentol  TV3 2013  Diari Kampus Biru  Zakhrul  TVi

 Drama 
 Tahun Tajuk Watak Saluran TV Catatan 2005 Kisah Benar (Musim 25) Roy TV3 Episod: "Bom Ikan" 2019 TQ Captain Amsyar Astro Ria 2022 Tumpang Lalu Bang Nizam TV9

Televisyen
 Tahun Tajuk Penaran Saluran TV Catatan 2012 MasterChef Selebriti Malaysia (Musim 1) Peserta  Astro Ria2015 Betul ke Bohong? (Musim 7) Artis JemputanAstro Warna Episod 4 Juara Parodi Peserta Kumpulan Cuba Teka  Bersama Rahim 2022 Gegar Vaganza (musim 9) PesertaAstro Ria 2023 Gegar Vaganza (musim 10) Peserta Hot Seat 2024 Famili Duo (musim 4) Peserta bersama Sharul Kamal TV3

 Rujukan 

 Pautan luar 
 New Boyz Official Forum 
 Tomok Personal Facebook
 New Boyz dan Tomok Shah Indrawan




Kategori:Orang dari Negeri Sembilan
Kategori:Peserta One in a Million
Kategori:Penyanyi lelaki Malaysia
Kategori:Pelakon lelaki Malaysia
Kategori:Pelakon lelaki Malaysia abad ke-21
Kategori:Penyanyi-pencipta lagu lelaki Malaysia
Kategori:Peserta Gegar Vaganza
Kategori:Orang Arab Saudi berketurunan Melayu
Kategori:Orang Maghribi berketurunan Melayu